b'\n_START_ARTICLE_\nPolde Rener\n_START_SECTION_\n\xc5\xbdivljenje in delo\n_START_PARAGRAPH_\nLjudsko \xc5\xa1olo je kon\xc4\x8dal v rojstnem kraju, gimnazijo z maturo pa v Postojni. Na Univerzi v Ljubljani je \xc5\xa1tudiral pravo in leta 1955 diplomiral na Pravni fakulteti. Od januarja 1943 je bil aktivist Osvobodilne fronte. Po prihodu iz zapora novembra 1943 je nadaljeval delo aktivista Osvobodilne fronte in bil tudi partizanski u\xc4\x8ditelj. Njegovo partizansko ime je bilo Boris._NEWLINE_Po osvoboditvi je slu\xc5\xbeboval v organih okrajnega ljudskega odbora Se\xc5\xbeana, bil tajnik ob\xc4\x8dine Diva\xc4\x8da in tajnik skup\xc5\xa1\xc4\x8dine ob\xc4\x8dine Se\xc5\xbeana. Deloval je tudi na kulturno-prosvetnem podro\xc4\x8dju. Po upokojitvi je se je posvetil prou\xc4\x8dev\xc3\xa1nju krajevne zgodovine. Poleg ve\xc4\x8d \xc4\x8dlankov v \xc4\x8dasopisih je objavil bro\xc5\xa1uro Zublji na Vrheh, (COBISS) kroniko o \xc5\xa0tjaku in okoli\xc5\xa1kih vaseh.'